|  |  |  |
| --- | --- | --- |
|  | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)**  **1146 Budapest, Abonyi u. 31.**  **ELNÖKSÉG** | **Telefon: 338-4002**  **Telefax: 338-4271**  **E-mail: mkksz@mkksz.org.hu**  **Internet:** [**www.mkksz.org.hu**](http://www.mkksz.org.hu) |

**57/2019. (X. 26.) MKKSZ** Elnökségi határozat elnökségi tag összeférhetetlenségéről

1.) Dr. Marosi János elnökségi tag írásban és szóban is összefoglalta Szabó F. Attila elnökségi tagnak az elnökségi tagsága és a SZEF megyei koordinátorrá történt választásával kapcsolatos összeférhetetlenségi tényezőket.

2.) Az elnökség megállapította, hogy Szabó F. Attila egyik megyében sem MKKSZ tisztségviselő, így az MKKSZ-t, mint SZEF koordinátor nem képviselheti. Az MKKSZ elnöksége határozatban döntött arról, hogy az MKKSZ nem vállal vezetői feladatot a SZEF vezető testületeiben a SZEF XVII. kongresszusán és azt követően sem. Ennek alapján nem vesz részt a koordinátor választásban sem, melyről tájékoztatta a SZEF elnökét is 2019. augusztusában. Szabó F. Attila csak úgy válhatott 3 megyében (Heves, Pest, Zala) SZEF koordinátorrá 2019 szeptemberében, hogy belépett társult tagként a Magyar Zeneművészeti és Táncművészeti Szakszervezetbe. E társult tagság a MZTSZ alapszabálya szerint nem alapszabályszerű, de ez a befogadó szakszervezet belső ügye. Azzal, hogy Szabó F. Attila vállalta a SZEF koordinátori feladatokat, megsértette az MKKSZ alapszabály 12. e) és a 20. a) és e) pontját és az MKKSZ elnökségének határozatait. Az így kialakult állapot összeférhetetlen az MKKSZ határozatainak képviseletével, a többségi döntés elfogadásával és az MKKSZ célkitűzéseivel.

3.) Az elnökség Szabó F. Attila magatartását rendkívül etikátlannak tartja, ez a magatartás elfogathatatlan és méltatlan, így összeférhetetlen egy MKKSZ tagtól, különösen egy MKKSZ elnökségi tagtól.

4.) Az elnökség a fentiekben elfogadott tényállás alapján döntött arról, hogy felszólítja Szabó F. Attilát, hogy 30 napon belül szüntesse meg az összeférhetetlenséget. Mivel Szabó F. Attila – bár értesült róla – nem vett részt az ő SZEF-beli tevékenységét tárgyaló elnökségi ülésen, jelen határozatról írásban kell tájékoztatni. A 30 nap a kézhezvételtől számított naptól kezdődik.

5.) Jelen elnökségi határozat közlése Szabó F. Attila részére egyben az összeférhetetlenség megszüntetéséről való felszólításnak tekintendő.

Budapest, 2019. október 26.

**Boros Péterné s.k**

Elnök